Kamu bisa jelasin ke aku soal Jabatan Pendidikan Negeri Johor dalam bahasa melayu?

Jabatan Sekolah Melayu pertama dibina pada tahun 1840 iaitu Sekolah Melayu Kg.Gelam dan Teluk Belanga (1846) atas minat yang tinggi ditunjukkan oleh Duli-Duli Yang Maha Mulia Temenggong Ibrahim (1825) dan Temenggong Abu Bakar (1862). DYMM Temenggong Abu Bakar yang belajar dari mubaligh Inggeris Kaesbearry telah mengusahakan persekolahan Melayu & Inggeris - dengan teratur mengikut warkah baginda pada 9hb. Mac 1885 kepada Gabenor Selat, diikuti oleh enakmen pada 1hb. Jun 1902 bagi persekolah kanak-kanak 7 tahun. 'Johor Free School' diasaskan oleh Maharaja Abu Bakar pada tahun 1864 di mana kedua-dua aliran Melayu & Inggeris di bawah satu bumbung.

'English School Johor Bahru' direkodkan berjalan pada tahun 1883. Kemudiannya 'English School Muar' (1912), 'Johor Agriculture School' (1885) dan Johor Technical School' (1895).

Dari punca Singapore & Straits Director' (SSD) 1883 Jabatan Pelajaran Johor telah wujud di bawah kelolaan Dato' Munsyi Ibrahim (Dato'Bentara Dalam) untuk menguruskan 5 buah sekolah (1883, 1885 dan 1887). YAM Ungku Mohd. Khalid (1901), Dato' Mohamed Mahbob (1913) bersama J.R. Thomson (1918) di mana struktur Daerah Muar, Johor Bahru dan Batu Pahat telah diwujudkan. Jawatan Nazir Sekolah Melayu diwujudkan pada 21 Disember 1928 di Muar.

Dari tahun 1887-1913 Jawatan Ketua Pelajaran dipanggil 'President di mana Dato' Munshi Ibrahim adalah Pemegang Pertama. 'Superintendent Of School' (1885-1984) digunakan bagi mengantikan 'Secretary of Education Dept' yang disandang oleh Mohd Khalid Bin Abdullah. Hj. Ismail Bin Hj. Sulaiman pada tahun 1916-1926 di tukar jawatannya kepada kepada 'Officers in charge of Malay School'. H.A.R. Cheesemen memulakan jawatan sebagai 'Superintendent of Education' pada tahun 1928. Selepas beliau sehingga tahun 1953 jawatan tersebut disandang oleh 14 orang. 'Chief Education Officer''' bermula dari F.T. Laidlaw, hingga 1964 dengan 6 orang penyandang, berpejabat di Bukit Timbalan. Ketua Pegawai Pelajaran bermula pada 1964 berpejabat di Jalan Nong Chik dengan En Tan Teik Beng diikuti dengan 6 orang penyandang. Pengarah Pelajaran Johor yang pertama tahun 1971 ialah En. Ahmad Bin Haji Salleh yang berpejabat di Jalan Larkin, Johor Bahru.

Visi & Misi Visi"Pendidikan Berkualiti Insan Terdidik Negara Sejahtera"Misi"Melestarikan Sistem Pendidikan Yang Berkualiti Untuk Membangunkan Potensi Individu Bagi memenuhi Aspirasi Negara"

Matlamat & Objektif Matlamat"Jabatan Pendidikan Johor berhasrat melahirkan insan cemerlang yang berdaya tahan, tinggi serta mampu menangani tuntutan-tuntutan ke arah pencapaian Wawasan 2020 sejajar dengan kehendak Falsafah Pendidikan Negara berlandaskan Rukun Negara"ObjektifJabatan Pendidikan Negeri Johor berharap dapat:

Melahirkan insan yang cemerlang dari segi intelek, rohani dan jasmani

Melahirkan insan yang mempunyai budaya ilmu kemahiran berfikir, berakhlak terpuji, celek sains dan teknologi

Meningkatkan kecemerlangan kepimpinan dan pengurusan organisasi

Logo Latar BelakangMenggunakan khat Kufi kerana khat ini membolehkan hurufnya digubah untuk mengisi ruang kosong tanpa mengubah identiti huruf berkenaan Khat Kufi Fatimi dipilih kerana gaya penampilan khat ini lebih estetik dan paling penting khat ini mudah dibaca Khat Kufi tidak mempunyai tanda-tanda baris. Sebagai hiasan, digabungkan unsur khat Kufi Muwarraq dengan memasukkan motif daun pokok tiin.Pengertian Bentuk segitiga melambangkan bahawa JPN Johor adalah sebuah organisasi yang kukuh dan stabil Bentuk segitiga yang tirus ke atas juga melambangkan seluruh warga pendidikan Johor sentiasa menjunjung dan berusaha untuk mencapai satu Visi dan Misi yang sama

Garisan putih yang melingkari perkataan pendidikan Johor membawa maksud satu ikatan kesepaduan dan kerjasama erat dalam kalangan seluruh warga pendidikan Johor.

Warna biru memberi maksud kesederhanaan, dan Pendidikan Johor sentiasa mengamalkan konsep wassattiah dalam segala aspek pengurusan.

Warna putih memberi maksud keikhlasan dan ketulusan bekerja warga pendidikan Johor.

Buah tiin ada disebut dalam Al-Quran adalah salah satu daripada 8 jenis makanan yang terbaik. Hiasan motif daun pokok tiin melambangkan pendidikan Johor sentiasa bertekad memberikan segala yang terbaik kepada setiap pelanggan.